text: Den Tapre Landsoldat vender hjem
  24 marts 2014 kl. 10.59
  Den Tapre Landsoldat blev sidste år flyttet, fordi den skulle renoveres. I dag returnerer den til sin plads i Fredericia.
  Fra sin position ved den gamle hovedvagt nær de gamle volde i Fredericia, har det gamle monument, der er rejst til minde for soldaterne ved 1. slesvigske krige, siden 1858 stået flankeret af seks kanoner.
  Men sidste år blev statuetten flyttet. En revne i metallet afslørede, at statuen ikke var usårlig. Derfor måtte statuen en tur på værksted for at blive skilt ad og samlet igen. Skrue for skrue. Bolt for boldt. Og det har taget tid, for rustens indtog har gjort at soldaten var mere syg end først antaget. Derfor er tilbagekomsten af Den Tapre Landsoldat gang på gang blevet udsat.
  Men nu er det altså sikker og vist. Den Tapre Landsoldat vil fra middagstid i dag endnu en gang stå til minde for soldaternes kamp i treårskrigen i 1848.
  